Anadir (kuksa)

Anadir ( rossiavon Ана́дырь ) tir bost valentrone Sibiria koe Tcukotka Winka ke Rossia.

Abrotcafa gu 1146 km-,  dem bostxo vas 191 000 km² is celack vas 1 000 m³/v-. Va Bering Bira ke Pacifika Welfa ton abrotcafa reca kadasa Anadir ceda konir.

 Tawavopa 
Klita ke bost koe Anadir azekexa tigir. Inaf salt taneon geronnir aze kal Anadir ceda ke Bering bira ronnir.

Bostxo tir ruga kulafa gu ruxafa apta ise tir dem mata sanelia.

Remi lerdoy aksat, gola tir noldanafa isen voa tid tapanafa. Edje lava tir nuyafa, pune kipi ke bost tir rototani.

Anadirsk widava, i rictulaxo ke Tcukotka utca, kene reca ke bost tigir.

 Lavopa 
Vertuma ke Anadir bost tir azekafa noldakorafa. Laumay bak teveaksat bak bicugal. Cel va 4980 m³/v- koe Snejnoye zomer. Azon mali toza ke idulugal tuomar. Vugafa vwa tir vas 23.3 m³/v- bak balemeaksat.

 Kovoa 


 Izva 
Bak 1648 Semyon Dejnyov va artexo ke Anadir bost artlapiyir radimida va krimta totason kenelapiyir. Va folkam ( ostrog ) ke titis Anadirsk banlize kolnayar. Bak 1649 vaticlapiyir aze va fentugalafo pemaxo poke noeltafa Markovo widavama exoneyer.

Remi direfa decemda, Anadir bost di tiyir tela keldacka mal Arktika Welfa kal Kamtcatka.

Bak 18-eafa decemda, gan Dmitri Laptev naelaf vestasik zo pimtayar.

 Dere rupel 

Anadir (kuksa)
Anadir (kuksa)